સાબરમતી સેન્ટ્રલ જેલમાં બંધ પાકા કામનાં કેદીઅો જેલમાંથી સજા કાપી બહાર ગયા બાદ પુનઃ પોતાનું જીવન સારી રીતે સ્થાપિત કરી શકે તે માટે ૨૬મી જાન્યુઅારીથી પ્રધાનમંત્રી કૌશલ વિકાસ યોજનાનો સાબરમતી જેલ ખાતે પ્રારંભ કરાયો છે. અાયોજનના અંતર્ગત ૭૧ જેટલા તાલીમ કોર્સના વર્ગો ચલાવવામાં અાવશે. જે માટે એનઅોજીની નિમણૂક કરાઈ છે. અા યોજના અંતર્ગત સાબરમતી જેલમાં કુલ ૭૬ કેદીઅો બે ચાર કોર્સની તાલીમ મેળવવા નામ નોંધાવ્યાં છે. જેમાં કમ્પ્યૂટર હાર્ડવેરમાં ૨૯, ઇલેક્ટ્રિક વાયરમેનમાં ૩૬, કમ્પ્યૂટર ડેટા એન્ટ્રીમાં નવ અને પ્લમ્બિંગમાં બે કેદીઅોઅે નામ નોંધાવ્યાં છે. અાગામી ૧૫ દિવસમાં અા તાલીમ કોર્સ શરૂ થઈ જશે. ઉપરાંત મહિલાઅો માટે પણ બ્યુટીપાર્લર ,ટેલરિંગ અને ફેશન ડિઝાઈનિંગના કોર્સ પણ શરૂ કરવામાં અાવશે તેમ જેલ સૂત્રોઅે જણાવ્યું છે.